Alcorcón

Alcorcón on kaupunki Madridin alueella Espanjassa, 13 kilometriä pääkaupunki Madridista lounaaseen. Sen asukasluku oli vuonna 2015 noin 170 000. Kaupunki on kasvanut nopeasti. Vielä vuonna 1955 siellä asui 1 370 asukasta, mikä kolminkertaistui vuoteen 1960 mennessä. Vuonna 1975 väkiluku oli 112 616.

Alcorcónissa on Universidad Rey Juan Carlosin lääketieteen kampus (vuodesta 1998) ja Universidad San Pablo-CEU:n Montepríncipen kampus. Kaupunki on liitetty Madridin metroverkkoon.

Kaupungissa on vanha kirkko nimeltä Santa María la Blanca, jonka vanhimmat osat ovat peräisin 1500-luvulta. 1900-luvun alussa rakennettiin Valderasin markiisien kolme linnaa. Suurin niistä on entisöity kunnallismuseoksi ja toiseksi suurimmassa on työväenopisto.

Alcorcónista on kotoisin jalkapalloseura AD Alcorcón.

Kuvia

Lähteet

Aiheesta muualla 

 Ayuntamiento de Alcorcón

Madridin itsehallintoalueen kaupungit